**Ministru kabineta noteikumu “Zinātnisko institūciju darbības starptautiskā novērtējuma organizēšanas kārtība” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Zinātnisko institūciju darbības starptautiskā novērtējuma organizēšanas kārtība” (turpmāk – projekts) paredz noteikt kārtību, kādā reizi sešos gados (turpmāk – novērtējuma gads) Izglītības un zinātnes ministrija (turpmāk – ministrija) organizē zinātnisko institūciju darbības starptautisko novērtējumu. Projekta tiesiskais regulējums noteiks novērtējuma procedūras izpildes kārtību, nosakot ārvalstu ekspertu piesaisti, darba organizāciju novērtējuma veikšanai, ziņojuma sagatavošanu un vērtējuma pamatprincipus.Projektā ietvertais risinājums nodrošina, ka, pamatojoties uz novērtējuma rezultātiem, 2020. – 2025. gada periodā tiks definēts tiesisks ietvars valsts zinātnes institucionālā finansējuma piešķiršanai. Ievērojot Zinātniskās darbības likuma pārejas noteikumu 22. punktā noteikto, novērtējumu pirmo reizi organizē 2019. gadā. Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministrija projektu ir izstrādājusi saskaņā ar Zinātniskās darbības likuma 41. panta trešo daļu, kas nosaka, ka kārtību, kādā ministrija reizi sešos gados organizē zinātnisko institūciju darbības starptautisko novērtējumu, nosaka Ministru kabinets. Zinātniskās darbības likuma pārejas noteikumu 22. punkts nosaka, ka novērtējumu pirmo reizi organizē 2019. gadā.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zinātnisko institūciju reģistrā reģistrēto zinātnisko institūciju starptautiskais novērtējums (turpmāk – novērtējums) 2013. gadā tika veikts, ievērojot Ministru kabineta 2011. gada 26. aprīļa sēdes protokollēmuma (prot.Nr.27 29.§) “Informatīvais ziņojums “Par darbības programmas “Cilvēkresursi un nodarbinātība” 1.1.1.1. aktivitāti “Zinātnes un inovāciju politikas veidošanas un administratīvās kapacitātes stiprināšana””” [[1]](#footnote-1). 2. punktā noteikto par nepieciešamību veikt zinātnes un inovāciju politikas ieviešanas ārējo izvērtēšanu, lai veiktu nepieciešamos pasākumus strukturālo reformu īstenošanai zinātnē un nodrošinātu pamatotu Eiropas Savienības nākotnes Kohēzijas politikas stratēģisko plānošanu un atbilstoši Ministru kabineta 2012. gada 15. maija sēdes protokollēmuma (prot. Nr. 27 12.§) “Par Ministru kabineta 2011. gada 26. aprīļa sēdes protokollēmuma (prot. Nr. 27 29.§) “Informatīvais ziņojums “Par darbības programmas “Cilvēkresursi **un nodarbinātība”” 1.1.1.1. aktivitāti “Zinātnes un inovāciju politikas veidošanas un administratīvās kapacitātes stiprināšana”” 2. un 6. punktā dotā uzdevuma izpildi”**[[2]](#footnote-2) 2. punktā noteiktajam, ka Latvijas zinātnes izvērtējumu Eiropas Savienības Kopīgās pētniecības telpas un sadarbības pētniecībā kontekstā atbilstoši Baltijas jūras reģiona valstu un Ziemeļvalstu sadarbības interesēm, veicinot gudru specializāciju reģionā, Izglītības un zinātnes ministrijai zinātnes ārējo izvērtējumu veikt sadarbībā ar Ziemeļvalstu Ministru padomes biroju Latvijā.Ārējās izvērtēšanas mērķis 2013. gadā bija iegūt objektīvu redzējumu un vērtējumu par Latvijas zinātnes attīstības politiku un priekšlikumus efektīvai zinātnes un inovāciju attīstības politikas izstrādei un ieviešanai, lai īstenotu būtisku ilgtspējīgu pētniecības un attīstības strukturālo reformu, t.sk., zinātnisko institūciju konsolidāciju, konkurētspējīgo zinātnisko institūciju rīcībspējas uzlabošanu. 2013. gadā tika izvērtētas 150 zinātniskās institūcijas (t.sk. augstākās izglītības institūciju struktūrvienības), t.sk. 126 valsts dibinātās zinātniskās institūcijas[[3]](#footnote-3).Ārējās izvērtēšanas, ko ministrija īstenoja sadarbībā ar Ziemeļvalstu Ministru padomes sekretariātu Latvijā, rezultātā tika veikta objektīva Latvijas zinātnes sistēmas analīze kontekstā ar sadarbību pētniecībā Eiropas Savienības Kopīgās pētniecības telpas, kā arī nacionālajā mērogā un tika sniegti ieteikumi strukturālām Latvijas zinātnes sistēmas reformām, paredzot efektīvāku zinātnes resursu izmantošanu un zinātnisko institūciju veiktspējas un izcilības paaugstināšanu.2013. gada izvērtējuma rezultātu pārskats ir sniegts ministrijas informatīvajā ziņojumā “Par Latvijas zinātnes strukturālo reformu īstenošanu līdz 2015. gada 1. jūlijam”[[4]](#footnote-4) (izskatīts Ministru kabinetā 2014. gada 19. augustā, protokollēmums Nr. 44 47.§) (turpmāk – informatīvais ziņojums). Informatīvais ziņojums satur ārvalstu ekspertu rekomendācijas Latvijas zinātnes politikas efektivitātes uzlabošanai, kā arī Latvijas zinātnisko institūciju darbības uzlabošanai. Ārvalstu eksperti uzsver, ka dažādās zinātņu nozarēs pastāv resursu efektīvāka izlietojuma iespējas. Salīdzinot zinātnes nozaru grupas, ārvalstu eksperti norāda, ka ļoti fragmentētas ir zinātniskās institūcijas humanitārajās, lauksaimniecības un inženierzinātnēs. Ārvalstu eksperti papildus norāda, ka Latvijas zinātne, it īpaši zinātnieku grupas lauksaimniecības un humanitārajās jomās, darbojas izolēti no starptautiskās zinātnes, kas negatīvi ietekmē pētniecības kvalitāti – ir nepieciešama plašāka starptautiskā perspektīva un integrācija pasaules zinātnes telpā. Ārvalstu eksperti iesaka mazināt pētniecības un augstākās izglītības savrupību, nodrošinot doktorantūras studentu iesaisti pētniecībā un tā rezultātā – nozares cilvēkkapitāla atjaunotni un pētniecībā balstītas augstākās izglītības attīstību. 2013. gada izvērtējuma rezultāti norādīja ciešu saistību starp zinātnisko institūciju darbības rezultātu izcilību un zinātniskās institūcijas izmēru (pilna darba laika ekvivalenta nodarbināto izteiksmē). Zinātniskās institūcijas ar augstāku zinātniskā personāla skaitu pilna darba laika ekvivalenta izteiksmē saņēma labākus ārvalstu ekspertu vērtējumus, kā arī spēja nodrošināt vairāk projektu un sadarbības iespēju, labāku zinātniskā darba pārvaldību un starpdisciplināru zinātnisko grupu veidošanu problēmu risināšanai zinātniskajā institūcijā īstenoto projektu ietvaros. Lai veicinātu Latvijas zinātnes ilgtspējīgu attīstību un starptautisko konkurētspēju, kā arī nodrošinātu efektīvāku finanšu resursu sadalījumu, ārvalstu eksperti ieteica nepiešķirt valsts budžeta finansējumu zinātniskajām institūcijām, kuras ieguvušas vērtējumus “1” un “2” 2013. gada izvērtējumā. Šāds princips ir ievērots Ministru kabineta 2013. gada 12. novembra noteikumu Nr. 1316 “Kārtība, kādā aprēķina un piešķir bāzes finansējumu zinātniskajām institūcijām” (turpmāk – MK noteikumi Nr. 1316) 11.2 punktā.Lai veicinātu Latvijas zinātnes izcilību, zinātniskajām institūcijām, kuras 2013. gada izvērtējumā saņēmušas vērtējumu “4” un “5”, pamatojoties uz Ministru kabineta 2014. gada 19. augusta sēdes protokollēmuma (prot. Nr. 44 47.§) 6. punktu, MK noteikumu Nr. 1316 11.1 punkts paredz ministrijai piešķirt tām papildu finansējumu 10 procentu apmērā no valsts budžetā kārtējam gadam. Šāds finansēšanas ietvars tiek izmantots, lai motivētu zinātnisko institūciju vadību attīstīt savas organizācijas stratēģiskās priekšrocības un fokusētu zinātnisko darbību valsts attīstības un zinātnes politikas mērķu sasniegšanai, tostarp veicinātu Latvijas zinātnes kvalitāti, starptautisko konkurētspēju un integrāciju pasaules zinātnes telpā; veicinātu zinātniskā personāla atjaunošanos; uzlabotu zinātnes un augstākās izglītības integrāciju; attīstītu zināšanu pārnesi tautsaimniecībā.Ar Ministru kabineta 2014. gada 21. janvāra sēdes protokollēmumu (Nr.3 42.§) “Informatīvais ziņojums “Par zinātnes starptautisko izvērtējumu””[[5]](#footnote-5) ir pieņemta zināšanai informācija par Latvijas zinātnisko institūciju zinātniskās darbības un kapacitātes starptautisko izvērtējumu, kurā norādīts, ka pētniecības sistēmas stiprināšana nav iespējama bez vienlaicīgas zinātnisko institūciju fragmentācijas mazināšanas un finansējuma palielināšanas. Minētais izvērtējums iesaka konsolidācijas procesu virzīt, attīstot mazāku skaitu zinātnisko institūciju ar spēcīgu kritisko masu un nozīmīgu starptautisko profilu, nodrošinot pilnvērtīgāku Latvijas zinātnisko institūtu iesaisti starptautiskajā zinātnes apritē un ciešāk sasaistot zinātni un augstāko izglītību.Projekts ir nepieciešams, jo pašreizējā situācijā nav normatīvā regulējuma, kas noteiktu kārtību, kādā reizi sešos gados organizē zinātnisko institūciju novērtējumu kā to nosaka Zinātniskās darbības likuma 41. panta trešā daļa, ievērojot minētā likuma pārejas noteikumu 22. punkta noteikto, ka šā likuma [41. pantā](https://likumi.lv/doc.php?id=107337#p41) minēto starptautisko novērtējumu pirmo reizi organizē 2019. gadā. Projekts ir nepieciešams arī, lai nodrošinātu minētā likuma 42. panta otrās daļas 7. punktā noteikto, ka Nacionālā zinātniskās darbības informācijas sistēmā (turpmāk – informācijas sistēma) ietver zinātnisko institūciju darbības starptautisko novērtējumu datubāzi.Ar projekta tiesisko regulējumu tiks nodrošināta zinātnisko institūciju novērtējuma veikšana reizi sešos gados, ievērojot, ka novērtējumu pirmo reizi jāveic 2019. gadā. Vienlaikus, projekta tiesiskais regulējums ir nepieciešams, lai, pamatojoties uz novērtējuma rezultātiem, 2020. – 2025. gada periodā definētu ietvaru valsts zinātnes institucionālā finansējuma piešķiršanai (zinātnes bāzes finansējums), atbilstoši MK noteikumu Nr. 1316 11.1 un 11.2 punktos noteiktajam.Novērtējuma mērķis ir zinātnisko institūciju darbības kvalitātes uzlabošana, starptautiskās konkurētspējas palielināšana, sekmīgāka iekļaušanās Eiropas zinātniskajā telpā un valsts konkurētspējas palielināšana, kā arī efektīvas un pierādījumos balstītas valsts zinātnes, tehnoloģiju attīstības un inovācijas politikas īstenošana.Novērtējuma uzdevums atbilstoši Zinātniskās darbības likuma 41.pantam ir analizēt Latvijas zinātnisko institūciju darbību, izvērtējot to zinātniskās darbības kvalitāti, zinātniskās darbības ietekmi uz attiecīgo zinātnes nozari, zinātniskās darbības ekonomisko un sociālo ietekmi, kā arī zinātniskās institūcijas infrastruktūru, tās attīstības potenciālu un atbilstību zinātniskās institūcijas darbībai.Projekts paredz ministrijai iespēju novērtējuma organizēšanai atbilstoši šiem noteikumiem piesaistīt novērtējuma izpildītāju (turpmāk – izpildītājs), kas ir juridiska persona, kurai ir profesionāla pieredze un kompetence zinātnisko institūciju zinātniskās darbības novērtējumu organizēšanā, kā arī laba reputācija un atbilstoša kapacitāte. Izpildītāju piesaista ministrija atbilstoši normatīvo aktu prasībām publisko iepirkumu jomā.Projekts nosaka, ka izpildītājs, ievērojot šo noteikumu prasības, izstrādā, konsultējas ar nozaru ministrijām, kuru padotībā ir zinātniskās institūcijas, zinātnisko institūciju pārstāvošajām organizācijām un Latvijas Zinātnes padomi, un ministrija apstiprina novērtējuma metodoloģiju. Ar nozaru ministrijām domājot: Kultūras ministrija, Veselības ministrija, Vides aizsardzības un reģionālās attīstības ministrija, Zemkopības ministrija. Savukārt, ar zinātnisko institūciju pārstāvošām organizācijām domājot: Rektoru padome, Valsts zinātnisko institūtu asociācija, Latvijas Zinātņu akadēmija un Latvijas universitāšu asociācija.Ar projektu tiks noteikts, ka izpildītājs izveido un organizē novērtējuma darbu šādās koleģiālās ārvalstu ekspertu grupās (turpmāk – ekspertu grupa), ievērojot normatīvo regulējumu par Latvijas zinātnes nozarēm un apakšnozarēm:1) dabaszinātņu ekspertu grupa; 2) inženierzinātņu un tehnoloģiju ekspertu grupa; 3) medicīnas un veselības zinātņu ekspertu grupa; 4) lauksaimniecības, meža un veterināro zinātņu ekspertu grupa; 5) sociālo zinātņu ekspertu grupa; 6) humanitāro un mākslas zinātņu ekspertu grupa.Izpildītājs nodrošina zinātniskajai institūcijai tiesības iepazīties ar attiecīgas ekspertu grupas locekļiem, kuri ir piesaistīti zinātniskās institūcijas novērtēšanai un piecu darbdienu laikā no minētās informācijas nosūtīšanas dienas zinātniskajai institūcijai iesniegt izpildītājam pamatotu rakstveida iesniegumu par piesaistīto ārvalstu ekspertu atbilstību zinātniskās institūcijas vai šo noteikumu 15.2. apakšpunktā minētās vērtējamās vienības darbības zinātnes nozarei, ievērojot normatīvo regulējumu par Latvijas zinātnes nozarēm un apakšnozarēm. Ja izpildītājs atzīst minēto iesniegumu par pamatotu, tas precizē attiecīgas ekspertu grupas sastāvu, lai nodrošinātu zinātniskās institūcijas novērtējumu.Projekts nosaka, ka izpildītājs nodrošina ārvalstu ekspertu atlasi, kā arī ekspertu grupas izveidi, ievērojot projektā noteiktās prasības ārvalstu ekspertiem un ekspertu grupas vadītājam. Slēdzot līgumus ar izvēlētajiem ārvalstu ekspertiem, tajos tiek ietvertas prasības par konfidencialitātes saistībām, papildus noslēdzot konfidencialitātes līgumus ar visiem ārvalstu ekspertiem, kuri piedalās novērtējuma īstenošanā, liedzot jebkādas novērtējuma laikā iegūtās informācijas un ideju atklāšanu un nodošanu trešajām personām, kā arī tālākizmantošanu. Projekts ārvalstu ekspertu atlases prasībās paredz, ka ārvalstu ekspertiem ir starptautiska pētniecības un attīstības sistēmu vai zinātnisko institūciju novērtēšanas pieredze, kas iegūta dažādās valstīs. Ekspertu grupas vadītājam ir nepieciešama pieredze starptautiskas ekspertu grupas vadībā, novērtējot zinātniskās institūcijas.Katrā ekspertu grupā ir paredzēts piesaistīt vismaz sešus ārvalstu ekspertus, no kuriem viens – ekspertu grupas vadītājs, viens – tautsaimniecības eksperts un vismaz viens ārvalsts eksperts atbilst zinātniskās institūcijas vai šo noteikumu 15.2. apakšpunktā minētās vērtējamās vienības darbības zinātnes nozarei, ievērojot normatīvo regulējumu par Latvijas zinātnes nozarēm un apakšnozarēm.Projektā noteiktā novērtējuma procedūra paredz ekspertu grupai vispirms sniegt pārskatu par katras konkrētas zinātniskās institūcijas vai šo noteikumu 15.2. apakšpunktā minētās vērtējamās vienības novērtējuma rezultātiem. Izpildītājs sadarbībā ar ekspertu grupas vadītājiem nodrošina institūcijai iespēju iepazīties ar minēto pārskatu un sniegt iebildumus un papildinājumus un pēc saņemto iebildumu un papildinājumu izvērtēšanas sagatavo katras ekspertu grupas ziņojumu un konsolidēto ziņojumu. Institūcija iebildumus un papildinājumus var sniegt 10 darbdienu laikā no dienas, kad tai bija nodrošināta iespēja iepazīties ar pārskatu.Minētos pārskatus koleģiāli apstiprinot, katra ekspertu grupa sadarbībā ar izpildītāju apkopo un sagatavo katras ekspertu grupas ziņojumu atbilstoši ekspertu grupu sadalījumam, kas noteikts projekta 6. punktā. Apkopojot visus ekspertu grupu ziņojumus, izpildītājs sadarbībā ar ekspertu grupu vadītājiem izstrādās ārvalstu ekspertu ziņojumu par zinātnisko institūciju novērtējumu jeb konsolidēto ziņojumu, kā to prasa Zinātniskās darbības likuma 41. panta pirmā daļa. Ar projektu ir noteikts, ka ekspertu grupa zinātniskās institūcijas novērtējuma ietvaros veic šādus uzdevumus: 1) izvērtē zinātniskās institūcijas iesniegto pašvērtējuma ziņojumu; 2) izvērtē informācijas sistēmā pieejamo informāciju par zinātnisko institūciju; 3)  izvērtē *Web of Science*, *SCOPUS* un citās zinātniskās literatūras datubāzēs pieejamo informāciju un bibliometriskās analīzes rezultātus; 4) īsteno klātienes vizītes zinātniskajā institūcijā, kas ietver intervijas ar zinātniskās institūcijas darbiniekiem un pētniecības infrastruktūras apskati. Klātienes vizīšu laikā zinātniskā institūcija var papildus organizēt ekspertu grupas intervijas ar nozares ministriju, kuras padotībā ir zinātniskā institūcija un saistīto industriju pārstāvjiem, ņemot vērā zinātniskās institūcijas darbības specifiku; 5) sagatavo pārskatu par katras zinātniskās institūcijas vai šo noteikumu 15.2. apakšpunktā minētās vērtējamās vienības novērtējuma rezultātiem.Kvalitatīvai novērtējuma veikšanai projekts paredz, ka ārvalstu ekspertiem būs nepieciešams analizēt un izvērtēt informācijas sistēmas datubāzēs iekļauto informāciju par zinātnisko institūciju veikto zinātnisko darbību un tajā iesaistītajām personām. Lai to izpildītu, projekts paredz, ka ministrija nodrošina izpildītājam informācijas sistēmas lietotāja tiesības, pamatojoties uz Ministru kabineta 2017.gada 27. jūnija noteikumu Nr. 381 “Nacionālās zinātniskās darbības informācijas sistēmas noteikumi” daļas 4.4. apakšpunktu, kurš nosaka, ka sistēmas lietotāja tiesības saņem“fiziskas vai juridiskas personas, kuras konkrētu uzdevumu veikšanai piesaistījušas šo noteikumu 4.1., 4.2. un 4.3. apakšpunktā minētās iestādes”.Katru zinātnisko institūciju vai projekta 15.2. apakšpunktā minēto vērtējamo vienību izvērtē viena ekspertu grupa. Ekspertu grupa katrai zinātniskajai institūcijai piešķirs vērtējumu no 1 līdz 5 punktiem, ievērojot šo noteikumu 14. punktā minētos novērtējuma pamatprincipus un pamatojot savu vērtējumu ekspertu grupas ziņojumā ar iegūto rezultātu kvalitatīvu analīzi. Rezultātu kvalitatīva analīze ir pētniecības metode, kurā izmanto padziļinātu informācijas analīzi. Minētie vērtējumi (no 1 līdz 5 punktiem) ir nepieciešami, lai nodrošinātu zinātnes bāzes finansējuma piešķiršanu, ievērojot MK noteikumu Nr. 1316:1) 11.1 punktā noteikto, ka Izglītības un zinātnes ministrija aprēķina un piešķir papildu finansējumu (10 procentu apmērā no valsts budžetā kārtējam gadam piešķirtā bāzes finansējuma) tām zinātniskajām institūcijām, kuras minētajā izvērtējumā saņēmušas novērtējumu “4” un “5”. Piešķirot minēto papildu finansējumu, atbilstoši zinātniskajā institūcijā nodarbinātajam zinātniskajam personālam (PLE) tiks ņemts vērā zinātnē nodarbināto skaits apakšvienībā, kura zinātnisko institūciju starptautiskajā izvērtējumā ir novērtēta ar “4” un “5”;"2) 11.2 punktā noteikto, ka Izglītības un zinātnes ministrija nepiešķir bāzes finansējumu zinātniskajām institūcijām, kuras zinātnisko institūciju darbības starptautiskajā izvērtējumā saņēmušas novērtējumu “1” un “2” (izņemot zinātniskās institūcijas, kas piedalās Eiropas Savienības struktūrfondu darbības programmas “Uzņēmējdarbība un inovācijas” 2.1.1. pasākuma “Zinātne, pētniecība un attīstība” 2.1.1.3.3. apakšaktivitātes “Zinātnisko institūciju institucionālās kapacitātes attīstība” projektos kā konsolidējamās funkcionālās vienības).Projekts nosaka, ka, ja vērtējamā zinātniskā institūcija ir augstskola, kuras struktūrā ir vairāk kā viena fakultāte, vērtē katras augstskolas vērtējamo vienību atsevišķi, tai piešķirot vērtējumu no 1 līdz 5 punktiem.Papildus, projekta 15.2. apakšpunkts nosaka, ka vērtējamo vienību skaits augstskolai ir ne vairāk kā augstskolas fakultāšu skaits un vērtējamās vienības aptver visu augstskolas kā zinātniskās institūcijas zinātnisko darbību. Augstskola patstāvīgi nosaka vērtējamo vienību veidu (piemēram, fakultātes, pētniecības platformas, centri), ievērojot nosacījumu, ka visas vērtējamās vienības ir viena veida, kā arī nosaka vērtējamai vienībai nepieciešamo, projekta 6.1. apakšpunktā noteikto, ekspertu grupu. Šāda pieeja ir vajadzīga, jo daļā augstskolu, tās zinātniskā darbība ir ar nozīmīgu zinātnes kapacitāti vairākās zinātnes nozarēs, kuras sadalās atbilstoši vairākām projekta 6. punktā noteiktajām ekspertu grupām.Tādā veidā nodrošinot augstskolām brīvību izvēlēties un noteikt savu vērtējamo vienību struktūru, taču paredzot nosacījumu, ka vērtējamo vienību skaits ir noteikts kā mazāks vai vienāds ar fakultāšu skaitu augstskolā, līdz ar to izslēdzot iespēju, ka augstskolas izvēlētais vērtējamo vienību sastāvs būs pārāk sadrumstalots, ar nepietiekamu kritisko masu katrā izvērtējamajā vienībā. Savukārt, gadījumos, kad augstskolā fakultāšu nav vai ir tikai viena, tad vērtējamā vienība netiek veidota un augstskola tiek vērtēta kā viena zinātniskā institūcija, kurai piešķir vērtējumu no 1 līdz 5 punktiem.Zinātniskās darbības likuma 41. panta trešā daļa un pārejas noteikumu 22. punkts nosaka, ka novērtējumu veic reizi sešos gados, kur novērtējumu pirmo reizi organizē 2019. gadā. Ievērojot minēto, ar projektu tiek ieviests termins “novērtējuma gads”, ar to saprotot gadu, kurā organizē un veic zinātnisko institūciju novērtējums (2019., 2025., 2031.g.)Projekts nosaka, ka zinātniskā institūcija rakstveidā paziņo ministrijai par tās atbilstību zinātnes nozarei, ievērojot normatīvo regulējumu par Latvijas zinātnes nozarēm un apakšnozarēm līdz katra novērtējuma gada 1. janvārim, savukārt novērtējuma īstenošanai 2019. gadā – līdz 2018. gada 1.novembrim.Zinātniskā institūcija, kas ir augstskola un tās struktūrā ir fakultātes, rakstveidā paziņo ministrijai par plānoto vērtējamo vienību skaitu un katras vērtējamās vienības atbilstību zinātnes nozarei, ievērojot normatīvo regulējumu par Latvijas zinātnes nozarēm un apakšnozarēm līdz katra novērtējuma gada 1. janvārim, savukārt novērtējuma īstenošanai 2019. gadā – līdz 2018. gada 1. novembrim.Atbilstoši Zinātniskās darbības likuma 42. panta otrās daļas 7. punktā noteiktajam deleģējumam, ministrija informācijas sistēmā izveido apakšsadaļu, kur tiks uzkrāti un uzglabāti visi dokumenti saistībā ar zinātnisko institūciju darbības starptautiskajiem novērtējumiem.Projekts paredz, ka ministrija, konsultējoties ar nozaru ministrijām, kuru padotībā ir zinātniskās institūcijas, zinātnisko institūciju pārstāvošajām organizācijām un Latvijas Zinātnes padomi, izstrādā un apstiprina pašvērtējuma ziņojuma veidlapu. Ar nozaru ministrijām domājot: Kultūras ministrija, Veselības ministrija, Vides aizsardzības un reģionālās attīstības ministrija, Zemkopības ministrija. Savukārt, ar zinātnisko institūciju pārstāvošām organizācijām domājot: Rektoru padome, Valsts zinātnisko institūtu asociācija, Latvijas Zinātņu akadēmija un Latvijas universitāšu asociācija.Zinātniskā institūcija aizpildītu pašvērtējuma ziņojumu iesniedz informācijas sistēmā līdz novērtējuma gada 30. aprīlim. Zinātniskā institūcija, kas ir augstskola un tās struktūrā ir vairāk kā viena fakultāte, aizpildītu pašvērtējuma ziņojumu par katru vērtējamo vienību iesniedz informācijas sistēmā līdz novērtējuma gada 30. aprīlim.Ar projektu tiks nodrošināta Zinātniskās darbības likuma 41. panta pirmās daļas izpilde, jo, pamatojoties uz zinātnisko institūciju novērtējumu, ko veiks ekspertu grupas, tiks izstrādāts ārvalstu ekspertu ziņojums par zinātnisko institūciju novērtējumu jeb konsolidēts ziņojums, kas ietvers ziņas par katras zinātniskās institūcijas:1) zinātniskās darbības kvalitāti;2) zinātniskās darbības ietekmi uz attiecīgo zinātnes nozari;3) zinātniskās darbības ekonomisko un sociālo ietekmi;4) infrastruktūru un tās atbilstību zinātniskās institūcijas darbībai, tostarp vērtē atbilstību institucionālajai pārvaldībai, atvērtās pieejas nodrošināšanai, ilgtermiņa attīstībai un resursu plānošanai;5) attīstības potenciālu.Projekts nosaka šādus zinātnisko institūciju novērtējuma pamatprincipus:1) zinātniskās darbības kvalitāte, kuras ietvaros fundamentālos un lietišķos pētījumus vērtē kā vienlīdz nozīmīgus; (Ar terminu fundamentālie pētījumi, saprotot – pētniecības kategoriju, kas atbilst Eiropas Komisijas 2014. gada 17. jūnija Regulas (ES) Nr. [651/2014](http://eur-lex.europa.eu/eli/reg/2014/651/oj/?locale=LV) (Eiropas Savienības Oficiālais Vēstnesis, 2014. gada 26. jūnijs, Nr. L 187/1), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – regula Nr. [651/2014](http://eur-lex.europa.eu/eli/reg/2014/651/oj/?locale=LV)) [2. panta 84. punktam;](https://eur-lex.europa.eu/legal-content/LV/TXT/PDF/?uri=CELEX:32014R0651&from=LV)Ar terminu lietišķie pētījumi, saprotot – oriģināli pētījumi jaunu zināšanu ieguvei, lai sasniegtu kādu praktisku mērķi vai atrisinātu konkrētu uzdevumu, īstenojot rūpnieciskus pētījumus, eksperimentālās izstrādes vai to kombinācijas, kā arī sociālo, kā arī un humanitāro un mākslas zinātņu pētniecību ar pielietojamību. Termini ‘rūpnieciskie pētījumi’ un ‘eksperimentālā izstrāde’ ir pētniecības kategorijas, kas atbilst [regulas Nr. 651/2014](https://eur-lex.europa.eu/legal-content/LV/TXT/PDF/?uri=CELEX:32014R0651&from=LV) 2. panta [85. un 86. punkta definīcijām](https://eur-lex.europa.eu/legal-content/LV/TXT/PDF/?uri=CELEX:32014R0651&from=LV).Projektam 14.1 apakšpunktā paredzot fundamentālos un lietišķos pētījumus vērtēt kā vienlīdz nozīmīgus netiks radīta pretruna ar noteikumu projekta 9.punktu (it īpaši 9.3. apakšpunktu, kurš paredz, ka tiek vērtētas *Web of Science* un *SCOPUS* publikācijas un to bibliometriskā informācija), jo, lai gan kopumā pastāv atšķirības starp fundamentālajiem un lietišķajiem pētījumiem daudzos rādītājos, ieskaitot to, cik daudz zinātniskās publikācijas tiek publicētas, tās ir svarīgas abiem pētniecības veidiem. Papildus minētajam, atšķirības publicēšanās biežumā un daudzos bibliometriskajos rādītājos starp fundamentālo un lietišķo pētniecību mēdz būt mazākas nekā starp daudzām zinātņu nozarēm. Šos faktorus ārvalstu eksperti veicot izvērtējumu ņems vērā, izpildot projekta 9.punktā noteiktos uzdevumus, ievērojot katras zinātniskās institūcijas pētnieciskas darbības specifiku, tās zinātņu nozarēs un pētniecības profilā. 2) zinātniskās darbības ietekme uz attiecīgo zinātnes nozari, kuras ietvaros vērtē tās ietekmi uz saistītajām nozarēm, atbilstību valsts zinātnes un tehnoloģijas attīstības, kā arī izglītības un inovāciju attīstības politikas mērķiem;3) zinātniskās darbības ekonomiskā un sociālā ietekme, kuras ietvaros vērtē zinātnisko rezultātu potenciālu veicināt augstāko izglītību, sabiedrības vienlīdzību, integrāciju un labklājību, sabiedrības veselību, valsts drošību, ilgtspējīgu sociālās, ekonomiskās un kultūras jomas attīstību, sabiedrības izpratni par zinātniskās darbības nozīmi, kā arī ietekmi uz Viedās specializācijas stratēģijas mērķu sasniegšanu, prioritāšu un jomu attīstību;4) pētniecības infrastruktūra un tās atbilstība zinātniskās institūcijas darbībai, kuras ietvaros tostarp vērtē infrastruktūras atbilstību institucionālajai pārvaldībai, atvērtās pieejas nodrošināšanai, ilgtermiņa attīstībai un resursu plānošanai;5) zinātniskās institūcijas attīstības potenciāls, kura ietvaros tajā skaitā vērtē šādus aspektus:5.1) zinātniskās institūcijas nākotnes vīzija, tajā skaitā cik objektīvi zinātniskā institūcija ir izvērtējusi savas stiprās un vājās puses, iespējas un draudus;5.2) zinātniskās institūcijas attīstības plāns šādu faktoru pārvaldīšanai: izvēlēto zinātnisko mērķu kapacitāte ietekmēt starptautisko zinātnisko kopienu, kapacitāte uzsākt jaunus pētniecības virzienus, kapacitāte piesaistīt doktorantūras studentus, doktora grāda pretendentus un zinātniekus no ārvalstīm, kapacitāte piesaistīt finansējumu konkursa rezultātā, akadēmiskā personāla starptautiskā konkurētspēja;6) vērtējot zinātniskās darbības kvalitāti, vērtē zinātniskās institūcijas sadarbību ar to darbības jomai atbilstošo tautsaimniecības nozari (ar atbilstošo tautsaimniecības nozari saprotot, zinātniskās darbības jomai atbilstošās profesionālās nozares organizācijas, valsts kapitālsabiedrības, uzņēmumi).Projekta 14.5.2.2. apakšpunktā norādītā nepieciešamība izvērtēt zinātnisko institūciju kapacitāti uzsākt jaunus pētniecības virzienus ir viens no kvalitatīvas zinātnes priekšnoteikumiem. Tas parāda zinātniskās institūcijas spēju attīstīt un transformēt tajā īstenotās esošās pētniecības iestrādes, uzsākot jaunus pētniecības virzienus tajās zinātņu nozarēs, kurā zinātniskā institūcija darbojas.Iepriekš minētie zinātnisko institūciju novērtējuma pamatprincipi nodrošinās, ka tiek ņemti vērā šādi nacionālās politikas plānošanas dokumentos noteiktie mērķi, prioritātes, uzdevumi un Eiropas Komisijas politikas plānošanas dokumentos definētās prioritātes un rekomendācijas:1) Latvijas ilgtspējīgas attīstības stratēģija līdz 2030. gadam[[6]](#footnote-6), kas nosaka pētniecisko institūciju starptautiskās konkurētspējas stiprināšanu. Pētnieciskām institūcijām ir jāpārorientējas uz tirgū novērtētu P&A pakalpojumu sniegšanu uzņēmumiem, valsts un pašvaldību institūcijām. Ņemot vērā P&A globalizācijas tendences, ir nepieciešamas veidot programmu, kas stiprinātu pētniecisko institūciju kompetenci un spēju sniegt starptautiski konkurētspējīgus P&A pakalpojumus ārvalstu uzņēmumiem;2) Latvijas nacionālā reformu programma “ES 2020” stratēģijas īstenošanai[[7]](#footnote-7), kas paredz zinātniskās darbības potenciāla attīstību ar mērķi palielināt nodarbināto skaitu zinātnē un pētniecībā, izveidot konkurētspējīgas zinātniskās institūcijas ar modernu materiāltehnisko nodrošinājumu, konsolidējot valsts zinātniskās institūcijas un stiprinot to infrastruktūru, veicinot cilvēkresursu piesaisti zinātnei un sekmējot zinātnieku konkurētspēju;3) Latvijas Nacionālās attīstības plāns 2014. – 2020. gadam[[8]](#footnote-8), kura sadaļa par pētniecību un inovāciju paredz, ka:[22] Latvijā ir starptautiski konkurētspējīgas augstskolas, kurās strādā starptautiski novērtēts un kvalificēts akadēmiskais personāls. Augstākā izglītība kļuvusi par plaši pieprasītu Latvijas eksporta pakalpojumu. Studiju programmas tiek nodrošinātas saskaņā ar Latvijas kā nacionālas valsts valodas politiku - galvenokārt latviešu valodā un kādā no Eiropas Savienības oficiālajām valodām. Latvijas augstskolu absolventi ir konkurētspējīgi gan vietējā darba tirgū, gan ārvalstīs. Tāpat augstskolās būtiski pieaudzis to absolventu skaits, kas savu karjeru turpina zinātnē Latvijā.[23] Latvijas zinātne ir koncentrēta zinātniskajos institūtos, kas ir konkurētspējīgi pasaules līmenī. Būtisku daļu no pētījumiem līdzfinansē privāti uzņēmumi, akadēmiskā vide un privātais sektors strādā, lai radītu jaunus, globāli konkurētspējīgus produktus. Tieši zinātnes un uzņēmēju kopdarbs turpina radīt aizvien jaunus inovatīvus un radošus, globālajā tirgū konkurētspējīgus produktus un pakalpojumus;4) Zinātnes, tehnoloģijas attīstības un inovācijas pamatnostādnes 2014. – 2020. gadam[[9]](#footnote-9), kas paredz veicināt Latvijas zinātnes starptautisko konkurētspēju, koncentrējot pētniecību mazākā skaitā lielāku un spēcīgāku institūciju, attīstot pētniecībā balstītu augstāko izglītību un uzlabojot zinātnes pārvaldību augstākās izglītības iestādēs.Piemērojot projektā noteiktos novērtējuma pamatprincipus, tiks nodrošināta:a) Viedās specializācijas stratēģijā [[10]](#footnote-10) (turpmāk – RIS3) noteiktais, jo tā ir ekonomikas transformācijas stratēģija, kas paredz palielināt ekonomikas zināšanu ietilpību, kas noved pie augstākas un ilgtspējīgas produktivitātes. RIS3 koncepts paredz koncentrēt ierobežotus resursus inovāciju kapacitātes pieauguma nodrošināšanai zināšanu jomās, kurās tautsaimniecībai ir vislielākais izaugsmes potenciāls. Novērtējuma ietvaros tiks vērtēta zinātniskās institūcijas darbības jomas sasaiste ar RIS3 specializācijas jomām. RIS3 nosaka 5 specializācijas jomas, kuru primārais mērķis ir nodrošināt valsts tautsaimniecības izaugsmi - zināšanu ietilpīga bioekonomika; biomedicīna, medicīnas tehnoloģijas, biofarmācija un biotehnoloģija; viedā enerģētika; viedie materiāli, tehnoloģijas un inženiersistēmas; informācijas un komunikācijas tehnoloģijas. Ņemot vērā RIS3 noteiktos mērķus un specializācijas jomas, ar novērtējumu ir iespējams noteikt, kurās no tām Latvijas zinātniskās institūcijas uzrāda vislabākos rezultātus, kā arī salīdzināt šos rezultātus ar iepriekšējā novērtējumā iegūtajiem. Papildus novērtējums sniegs ieskatu par Latvijas reģionu zinātnisko institūciju stiprajām un vājajām pusēm RIS3 viedās specializācijas jomu kontekstā, izvērtējot zinātniskās institūcijas izvēlēto darbības jomu atbilstību Latvijas tautsaimniecības attīstības nepieciešamībām, pieejamās infrastruktūras un pētniecības vides kvalitāti un pieejamību, zinātniskā personāla kvalifikāciju uz sasniegto zinātnisko rezultātu nacionālo un starptautisko ietekmi, kā arī zinātniskās darbības rezultātu sociālo un ekonomisko ietekmi. b) Eiropas Komisijas ekspertu 2018. gada janvāra ziņojumā “The Latvian Research Funding System”[[11]](#footnote-11) minētās (izstrādāts sadarbībā ar nozaru ministrijām un to pakļautības iestādēm, kuras ir iesaistītas zinātnes finansējuma sadalē), rekomendācijas Latvijas zinātnes politikas pārvaldības uzlabošanai. Sniegtās rekomendācijas, kas tieši attiecināmas uz zinātnisko institūciju darbības kvalitāti, ir:1. Jāturpina modernizēt augstākās izglītības struktūru un pārvaldību: Ministrijai ir jāturpina pētniecības sektora institūciju konsolidācija, nepieciešamības gadījumā pārdalot resursus no institūcijām ar vāju sniegumu uz institūcijām ar labu sniegumu. 2. Jāpalielina, galvenokārt valsts budžeta, finansējums pētniecībai un inovācijām: Latvijas pētniecības un inovāciju sistēma ir maza un nepietiekami finansēta, kā rezultātā tās sniegums ir vājš ne tikai starptautiskā kontekstā, bet arī nepietiekams, lai nodrošinātu valsts vajadzības pēc zināšanām un prasmēm, kā arī veicinātu ekonomisko un sociālo attīstību. Valsts budžeta finansējumu pētniecības un inovāciju politikas īstenošanai ir nepieciešams palielināt, lai nodrošinātu snieguma uzlabošanos un izaugsmi.3. Jāpalielina konkursos iegūtā finansējuma apjoms, lai īstenotu valstij nepieciešamos pētījumus: drīzumā paredzēts jauns zinātnisko institūciju darbības starptautiskais novērtējums, kuru ir nepieciešams skaidri sasaistīt ar resursu piešķīrumu. Novērtējumam ir jāsniedz atbalsts snieguma rezultātu stimulu iestrādei politikas plānošanas dokumentos. Pirmkārt, tam ir jāveicina zinātniskās darbības kvalitātes un ietekmes uzlabošana, kā arī zinātnisko institūciju pētniecības vides attīstība. Otrkārt, tam ir jānodrošina papildus atbalsts internacionalizācijai un sadarbībai ar vietējo un starptautisko industriju. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums ietekmē zinātniskās institūcijas, augstskolas.Projekta tiesiskais regulējums varētu ietekmēt zinātniekus, zinātniskajā darbā iesaistītās personas, akadēmisko personālu, tautsaimniecības nozaru organizācijas, nozaru ministrijas, kuru pārraudzībā ir zinātniskie institūti un augstskolas. |
| 2. | Tiesiskā regulējuma ietekme uz tautsaimniecību un administratīvo slogu | Projektam ir pozitīva ietekme uz Latvijas tautsaimniecību, jo novērtējuma rezultātā iegūtais vērtējums sniegs objektīvu un kvalitatīvu analīzi, vienlaikus nodrošinot uz pierādījumiem balstītu lēmumu pieņemšanu plānojot efektīvu ierobežotā zinātnes finansējuma pārdali zinātniskajām institūcijām ar augstāko vērtējumu, tādējādi, veicinot zinātnes izcilību un mazinot resursu sadrumstalotību. Fokusējot zinātnes finansējumu tikai uz labākajām zinātniskajām institūcijām, novērtējuma rezultātā tiks nodrošināts, ka valsts finansējums ir mērķtiecīgi ieguldīts tieši spēcīgākajās zinātniskajās institūcijās ar lielāko ekonomisko un sociālo atdeves potenciālu, kā arī atbilstību kopējiem valsts tautsaimniecības attīstības politikas mērķiem un prioritātēm.Projekts paredz minimāli paaugstināt administratīvo slogu, tā kā projekts paredz zinātniskajām institūcijām sagatavot un iesniegt pašvērtējuma ziņojumu, kas ir nepieciešama novērtējuma īstenošanai. Minēto pašvērtējuma ziņojumu ir paredzēts iesniegt tikai vienreiz, pirms novērtējuma procedūras sākuma. Pašvērtējuma ziņojuma sagatavošanai un iesniegšanai ir paredzēts 4 mēnešu periods. Pašvērtējuma ziņojuma sagatavošanas atvieglošanai un efektivitātei tiks izstrādāta veidlapa ar instrukciju tās aizpildīšanai un to varēs iesniegt elektroniski informācijas sistēmā. Papildus, ir paredzēts, ka zinātniskās institūcijas nodrošina ārvalstu ekspertu uzņemšanu attiecīgās institūcijas telpās klātienes vizīšu laikā un sadarbojās novērtējumam nepieciešamajās kapacitātēs: klātienes ekskursijas, intervijas ar institūcijas darbiniekiem, papildus informācijas sniegšana, pētniecības infrastruktūras apskate. Klātienes vizīšu laikā zinātniskā institūcija var papildus organizēt ekspertu grupas intervijas ar saistīto ministriju un attiecīgo industriju pārstāvjiem. |
| 3. | Administratīvo izmaksu monetārs novērtējums | Administratīvās izmaksas naudas izteiksmē gada laikā mērķgrupām, ko veido fiziskas personas (zinātnieki, zinātniskajā darbā iesaistītās personas, akadēmiskais personāls), nepārsniedz 200 *euro*, bet juridiskajām personām (zinātniskājām institūcijām, augstskolām, tautsaimniecības nozaru organizācijām, un nozaru ministrijām, kuru pārraudzībā ir zinātniskie institūti) – 2000 *euro*. |
| 4. | Atbilstības izmaksu monetārs novērtējums | Projekts neparedz atbilstības izmaksas. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019.gads | 2020.gads | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  352 983 |  0 |  151 279 | 0  |
| 2.1. valsts pamatbudžets |  0 |  0 |  0 |  352 983 |  0 |  151 279 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 | -352 983 |  0 | -151 279 |  0 |
| 3.1. valsts pamatbudžets |  0 |  0 |  0 |  -352 983 |  0 |  -151 279 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 0 | X | 0 | X |  0 |  0 |
| 5. Precizēta finansiālā ietekme | X |  | X | -352 983 | X |  -151 279 |   |
| 5.1. valsts pamatbudžets |  0 |  -352 983 |  -151 279 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Izmaksas ir precizējamas iepirkuma rezultātā. Izmaksas ir nodrošināmas ministrijas budžeta apakšprogrammā 05.02.00 “Zinātnes bāzes finansējums”, tai skaitā 70% no izmaksām (352 983 *euro*) plānotas 2019. gadā un 30% no izmaksām (151 279 *euro*) 2020. gadā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Jautājums par papildu nepieciešamo finansējumu zinātnisko institūciju darbības starptautiskā novērtējuma organizēšanai ir skatāms Ministru kabinetā likumprojekta „Par vidēja termiņa budžeta ietvaru 2019., 2020. un 2021.gadam” un likumprojekta „Par valsts budžetu 2019.gadam” sagatavošanas procesā kopā ar visu ministriju un citu centrālo valsts pārvaldes iestāžu prioritāro pasākumu pieprasījumiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta ietvaros, uzsākot novērtējuma procedūru 2019. gadā, ir plānots informēt sabiedrību par novērtējuma mērķi, metodoloģiju, norisi un piesaistītajiem ārvalstu ekspertiem.Vienlaikus, jau 2018. gada decembrī ir plānots organizēt atvērtu semināru zinātnisko institūciju pārstāvjiem, detalizēti informējot par novērtējuma metodoloģiju plānu un tā norisi. Papildus, 2019. gada janvārī ir plānots organizēt konsultatīvu semināru, ar mērķi sniegt informāciju, kas būs noderīga, sagatavojoties novērtējuma procedūrai (tajā skaitā sagatavojot pašvērtējuma ziņojumus). |
| 2. | Sabiedrības līdzdalība projekta izstrādē | Projekts ir publiski pieejams ministrijas mājaslapā, sadaļā Sabiedrības līdzdalība, adrese: <http://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti/2827-ministru-kabineta-noteikumu-projekts-kartiba-kada-organize-zinatnisko-instituciju-darbibas-starptautisko-novertejumu> Valsts kancelejas tīmekļvietnē, adrese: <https://www.mk.gov.lv/content/ministru-kabineta-diskusiju-dokumenti>, līdz ar paziņojuma par līdzdalības procesu izsludināšanu. |
| 3. | Sabiedrības līdzdalības rezultāti | No sabiedrības viedokļi un komentāri netika saņemti. |
| 4. | Cita informācija | Novērtējuma rezultāti tiks publicēti gala ziņojumā, kurš būs publiski pieejams ministrijas mājaslapā. Vienlaikus, ir paredzēts, ka ārvalstu eksperti, kuri veiks novērtējumu prezentēs rezultātus atvērtā seminārā. Piedalīties seminārā tiks aicinātas visas novērtējumā iesaistītās puses, tajā skaitā – zinātnisko institūciju pārstāvji, augstskolu pārstāvji, zinātnieki, zinātniskajā darbā iesaistītās personas, akadēmiskais personāls, studējošie, kā arī tautsaimniecības nozaru organizāciju un valsts pārvaldes institūciju pārstāvji, zinātnes politikas īstenotāji un citi sociālie partneri, kā arī ikviens Latvijas iedzīvotājs. Sabiedrība būs informēta, kā tiek izvērtētas valsts zinātnisko institūciju darbība, kā arī zinās, kā tika novērtēta katra valsts zinātniskā institūcija. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, zinātniskās institūcijas, augstskolas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes uz pārvaldes funkcijām un institucionālo struktūru. Saistībā ar projekta izpildi jaunu institūciju izveide, institūciju likvidācija vai reorganizācija nav nepieciešama. |
| 3. | Cita informācija | Nav. |

Izglītības un zinātnes ministrs K. Šadurskis

Vīza: valsts sekretāre L. Lejiņa

L. F. Dreimane, 67047970

lana-franceska.dreimane@izm.gov.lv

A. Depkovska, 67047772

anita.depkovska@izm.gov.lv

J. Paiders, 67047936

janis.paiders@izm.gov.lv

1. http://tap.mk.gov.lv/mk/mksedes/saraksts/protokols/?protokols=2011-04-26 [↑](#footnote-ref-1)
2. Ministru kabineta 2012.gada 15. maija sēdes protokollēmums. Nr.27 pieejams: <https://likumi.lv/doc.php?id=247950> [↑](#footnote-ref-2)
3. Līdz 10.04.2013 Zinātnisko institūciju reģistrā bija reģistrētas 150 zinātniskās institūcijas, no tām tika vērtētas 140 (10 zinātniskās institūcijas netika vērtētas). No vērtētajām 140 zinātniskajām institūcijām 126 ir publisko personu dibinātas. No 10.04.2013 stājās spēkā grozījumi Zinātniskās darbības likumā, kuru rezultātā Zinātnisko institūciju reģistrā iekļauto reģistrēto zinātnisko institūciju skaits samazinājās līdz 90, no tām 46 ir publisko personu dibinātas. [↑](#footnote-ref-3)
4. Informatīvais ziņojums “Par Latvijas zinātnes strukturālo reformu īstenošanu līdz 2015. gada 1. jūlijam” pieejams: http://polsis.mk.gov.lv/documents/4900 [↑](#footnote-ref-4)
5. http://tap.mk.gov.lv/mk/mksedes/saraksts/protokols/?protokols=2014-01-21 [↑](#footnote-ref-5)
6. Latvijas ilgtspējīgas attīstības stratēģija līdz 2030. gadam (apstiprināta Saeimā 2010. gada 10. jūnijā) pieejama: <http://polsis.mk.gov.lv/documents/3323> [↑](#footnote-ref-6)
7. Latvijas nacionālā reformu programma “ES 2020” (apstiprināta ar Ministru kabineta 2011. gada 26. aprīļa protokollēmumu Nr.27 34.§) stratēģijas īstenošanai pieejama: http://tap.mk.gov.lv/mk/tap/?pid=40214685 [↑](#footnote-ref-7)
8. Latvijas Nacionālās attīstības plāns 2014.-2020. gadam (apstiprināts Saeimā 2012. gada 20. decembrī) pieejams: http://polsis.mk.gov.lv/documents/4247 [↑](#footnote-ref-8)
9. Zinātnes, tehnoloģijas attīstības un inovācijas pamatnostādnes 2014.-2020. gadam (apstiprinātas ar Ministru kabineta 2013. gada 28. decembra rīkojumu Nr.685) pieejamas: http://polsis.mk.gov.lv/documents/4608 [↑](#footnote-ref-9)
10. Informatīvais ziņojums "Par Viedās specializācijas stratēģijas izstrādi" (apstiprināts ar Ministru kabineta 2013. gada 17. decembra protokollēmumu Nr.67, 96.§) pieejams: http://polsis.mk.gov.lv/documents/4612 [↑](#footnote-ref-10)
11. Eiropas Komisijas ekspertu 2018. gada ziņojums “The Latvian Research Funding System” pieejams: http://www.izm.gov.lv/images/aktualitates/2018/H2020-PSF\_Specific-Support-Latvia\_Final-report.pdf [↑](#footnote-ref-11)